Gunuang Kulabu

Gunuang Kulabu adolah gunuang nan talatak di bateh Sumatera Barat jo Sumatera Utara, tapeknyo di Kabupaten Pasaman, Provinsi Sumatera Barat, jo Kabupaten Mandailing Natal, Sumatera Utara, Indonesia , nan mampunyoi katinggian 2179 meter, atau satara jo 7149 kaki.  Dataran tinggi babantuak gunuang nan disabuik Gunuang Kulabu ko masih alun banyak dijelajahi, dek kurangnyo kagiatan mandaki di sinan. Padohal kaindahan alam nan disampaikan dek Gunuang Kulabu indak kalah rancaknyo dari gunuang-gunuang lain di dunia ko. 

Kawasan sakitar Gunuang Kulabu digunoan dek panduduak satampek untuak tujuan pertanian karano tanahnyo nan subur. Banyak batang kopi jo kayu manih nan ditanam di siko. Salanjuiknyo, Gunuang Kulabu kabanyo manganduang potensi ameh nan malimpah, manjadian daerah iko manjadi sasaran parusahaan panambangan sajak zaman panjajahan.

Gunuang Kulabu juo bafungsi sabagai sumber aia bagi panduduak satampek untuak kaparaluan patanian jo kabutuhan sahari-hari. Di antaro sungai-sungai nan barasa di Gunuang Kulabu adolah sungai Batang Barilas jo sungai Batang Gadis. Sungai Batang Barilas mangalir ka selatan ka wilayah Sumatera Barat khususnyo kecamatan Dua Koto Pasaman. Sungai Gadis Batang mangalir ka arah utara ka daerah Pakantan. 

 Rujuakan